Video: Rob klap man met seekat deur die gesigSkermgreep uit die video Taiyo Masuda en ŉ groep vriende het in Nieu-Seeland gaan roei om ŉ splinternuwe GoPro-kamera uit te toets toe ŉ rob skielik ŉ mederoeier met ŉ seekat deur die gesig geslaan het. Masuda het verduidelik hulle het omstreeks middagete op 22 September by Kaikoura gaan roei om die nuwe Hero 7 Black-kamera te toets. Robbe het rondom hulle begin swem – waarskynlik op soek na kos. “Een van die robbe het reg langs ons verby geswem met ŉ seekat in sy bek. Hy het skielik uit die water gekom en wou waarskynlik een van die seekat se pote afbyt, maar het ons toe deur die gesig geklap!” Beeldmateriaal wys hoe die rob uit die water spring met die seekat in sy bek en kajakroeier Kyle Mulinder in die gesig tref. “Dit was mal!” sê Masuda in die video. Hy het die beeldmateriaal op Instagram en YouTube gedeel. Die video is die afgelope drie dae reeds byna 1,3 miljoen keer gekyk. Klik hier as die video nie direk in jou webblaaier speel nie